Úradný vestník L 300 , 29/11/2000 S. 0020 - 0023



Smernica Komisie 2000/73/ES z 22. novembra 2000, ktorou sa prispôsobuje technickému pokroku smernica Rady 93/32/ES o montáži zariadenia na osvetlenie a svetelnú signalizáciu na dvoj- a trojkolesových motorových vozidlách (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/61/EHS z 30. júna 1992 o typovom schválení dvojkolesových alebo trojkolesových motorových vozidiel [1], zmenenú a doplnenú smernicou Európskeho parlamentu a Rady 2000/7/ES [2], a najmä na jej článok 16, so zreteľom na smernicu Rady 93/92/EHS z 29. októbra 1993 o montáži zariadenia na osvetlenie a svetelnú signalizáciu na dvoj a trojkolesových motorových vozidlách [3], a najmä na jej článok 4, keďže: (1) smernica 93/92/EHS je jednou zo samostatných smerníc postupu ES typového schvaľovania zavedeného smernicou 92/61/EHS; ustanovenia smernice 92/61/EHS týkajúce sa systémov, komponentov a samostatných technických jednotiek vozidla platia na uvedenú smernicu; (2) vývoj technológie teraz umožňuje, aby bola smernica 93/92/EHS prispôsobená technickému pokroku. Aby mohol správne fungovať úplný systém typového schvaľovania, je potrebné objasniť alebo doplniť určité požiadavky príslušnej smernice; (3) za týmto účelom by sa malo stanoviť, že zariadenia na osvetlenie typovo schválené na vozidlá kategórie M1 a N1, v súlade s príslušnými smernicami sa môžu namontovať aj na dvoj- alebo trojkolesové motorové vozidlá; mali by sa prijať opatrenia, ktoré by umožňovali nepovinnú montáž predných hmlových svetiel, zadných hmlových svetiel, spätných svetiel a svetelných výstražných zariadení na trojkolesové mopedy a ľahké štvorkolky; smernica 93/92/EHS by sa mala doplniť o príslušné pokyny týkajúce sa montáže týchto zariadení; znenie niektorých bodov v anglickom a holandskom jazyku by sa malo zosúladiť so zodpovedajúcimi bodmi znenia v ostatných jazykových verziách; (4) opatrenia stanovené v tejto smernici sú v súlade so stanoviskom Výboru pre prispôsobenie sa technickému pokroku, ktorý bol zriadený podľa článku 13 smernice Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [4], naposledy zmenenej a doplnenej smernicou Európskeho parlamentu a Rady 2000/40 [5], PRIJALA TÚTO SMERNICU: Článok 1 Prílohy II až VI k smernici 93/92/EHS sa týmto menia a dopĺňajú v súlade s prílohou k tejto smernici. Článok 2 1. S účinnosťou od 1. januára 2002 nesmú členské štáty z dôvodov týkajúcich sa montáže zariadení na osvetlenie a svetelnú signalizáciu: - zamietnuť udeliť typu dvoj- alebo trojkolesového motorového vozidla ES typové schválenie alebo - zakázať registráciu, predaj alebo uvedenie do prevádzky dvoj- alebo trojkolesových motorových vozidiel; ak montáž zariadení na osvetlenie a svetelnú signalizáciu spĺňa požiadavky smernice 93/92EHS, zmenené touto smernicou. 2. S účinnosťou od 1. júla 2002 členské štáty musia zamietnuť udeliť ES typové schválenie akémukoľvek novému typu dvoj- alebo trojkolesového motorového vozidla z dôvodov týkajúcich sa montáže zariadení na osvetlenie a svetelnú signalizáciu, ak nie sú splnené požiadavky smernice 93/31/EHS, zmenené touto smernicou. Článok 3 1. Členské štáty prijmú opatrenia nevyhnutné na dosiahnutie súladu s touto smernicou najneskôr do 31. decembra 2001. Bezodkladne o tom informujú Komisiu. Tieto opatrenia budú uplatňovať od 1. januára 2002. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 4 Táto smernica nadobúda účinnosť 20. deň po jej uverejnení v Úradnom vestníku Európskych spoločenstiev. Článok 5 Táto smernica je adresovaná členským štátom. V Bruseli, 22. novembra 2000 Za Komisiu Erkki Liikanen člen Komisie [1] Ú. v. ES L 225, 10.8.1992, s. 72. [2] Ú. v. ES L 106, 3.5.2000, s. 1. [3] Ú. v. ES L 311, 14.12.1993, s. 1. [4] Ú. v. ES L 42, 23.2.1970, s. 1. [5] Ú. v. ES L 203, 10.8.1992, s. 9. -------------------------------------------------- PRÍLOHA I. Príloha II sa mení a dopĺňa takto: a) [platí len pre anglickú verziu.] bod 1.4 sa nahrádza nasledovným textom: "1.4 bočné odrazové sklá netrojuholníkové;" b) bod 5 sa nahrádza nasledovným textom: "5. Zariadenia na osvetlenie a svetelnú signalizáciu uvedené v bodoch 1 a 2 a typovo schválené pre motocykle v súlade so smernicou 97/24/ES alebo typovo schválené pre vozidlá kategórie M1 a N1 v súlade s príslušnými smernicami 76/757/EHS, 76/758/EHS, 76/759/EHS, 76/760/EHS, 76/761/EHS, 76/762/EHS, 77/538/EHS alebo 77/539/EHS, sú povolené aj pre mopedy." c) bod 6.7.5 sa nahrádza nasledovným textom: "6.7.5 Orientácia: referenčná os odrazových skiel musí byť kolmá na strednú pozdĺžnu rovinu vozidla a musí smerovať von. Predné odrazové sklá sa môžu natáčať s uhlom riadenia." II.a)b)c)d) Príloha III sa mení a dopĺňa takto: bod 2 sa dopĺňa takto: "2.5 predné hmlové svetlo, 2.6 zadné hmlové svetlo, 2.7 spätné svetlo, 2.8 svetelné výstražné zariadenie." bod 5 sa nahrádza nasledovným textom: "5. Zariadenia na osvetlenie a svetelnú signalizáciu uvedené v bodoch 1 a 2 a typovo schválené pre motocykle v súlade so smernicou 97/24/ES, alebo typovo schválené pre vozidlá kategórie M1 a N1 v súlade s príslušnými smernicami 76/757/EHS, 76/758/EHS, 76/759/EHS, 76/760/EHS, 76/761/EHS, 76/762/EHS, 77/538/EHS alebo 77/539/EHS, sú povolené aj pre trojkolesové mopedy a ľahké štvorkolky." posledná zarážka bodu 6.5.3.1 sa nahrádza nasledovným textom: "— vnútorné okraje svietiacich plôch musia byť od seba vzdialené najmenej 500 mm. Táto vzdialenosť sa môže zmenšiť na 400 mm, ak je maximálna šírka vozidla menšia než 1300 mm." bod 6 sa dopĺňa takto: "6.11 Predné hmlové svetlá 6.11.1 Ustanovenia totožné s ustanoveniami uvedenými v bodoch 6.7.1 až 6.7.11 prílohy VI. 6.12 Zadné hmlové svetlá 6.12.1 Ustanovenia totožné s ustanoveniami uvedenými v bodoch 6.8.1 až 6.8.11 prílohy VI. 6.13 Spätné svetlá 6.13.1 Ustanovenia totožné s ustanoveniami uvedenými v bodoch 6.9.1 až 6.9.11 prílohy VI. 6.14 Svetelné výstražné zariadenie 6.14.1 Ustanovenia totožné s ustanoveniami uvedenými v bodoch 6.10.1 až 6.10.11 prílohy VI." III. Príloha IV sa mení a dopĺňa takto: a) bod 5 sa nahrádza nasledovným textom: "5. Zariadenia na osvetlenie a svetelnú signalizáciu uvedené v bodoch 1 a 2 a typovo schválené pre vozidlá kategórie M1 a N1 v súlade s príslušnými smernicami 76/757/EHS, 76/758/EHS, 76/759/EHS, 76/760/EHS, 76/761/EHS, 76/762/EHS, 77/538/EHS alebo 77/539/EHS, sú povolené aj pre motocykle." b) [platí len pre anglickú verziu.] názov bod 6.3.10 sa nahrádza nasledovne: "6.3.10 Prevádzkové kontrolné zariadenie: povinné." IV. Príloha V sa mení a dopĺňa takto:bod 5 sa nahrádza nasledovným textom: "5. Zariadenia na osvetlenie a svetelnú signalizáciu uvedené v bodoch 1 a 2 a typovo schválené pre vozidlá kategórie M1 a N1 v súlade s príslušnými smernicami 76/757/EHS, 76/758/EHS, 76/759/EHS, 76/760/EHS, 76/761/EHS, 76/762/EHS, 77/538/EHS alebo 77/539/EHS, sú povolené aj pre motocykle s postranným vozíkom." V. Príloha VI sa mení a dopĺňa takto: bod 5 sa bod 5 sa nahrádza nasledovným textom: a)bod 5 sa bod 5 sa nahrádza nasledovným textom: "5. Zariadenia na osvetlenie a svetelnú signalizáciu uvedené v bodoch 1 a 2 a typovo schválené pre vozidlá kategórie M1 a N1 v súlade s príslušnými smernicami 76/757/EHS, 76/758/EHS, 76/759/EHS, 76/760/EHS, 76/761/EHS, 76/762/EHS, 77/538/EHS alebo 77/539/EHS, sú povolené aj pre trojkolky." b) [platí len pre holandskú verziu.] c) posledná zarážka bodu 6.5.3.1 sa nahrádza nasledovným textom: "— vnútorné okraje svietiacich plôch musia byť od seba vzdialené najmenej 500 mm. Táto vzdialenosť sa môže zmenšiť na 400 mm, ak je maximálna šírka vozidla menšia než 1300 mm." d) [platí len pre holandskú verziu.] --------------------------------------------------